GiliGold/VAD_KnessetCorpus huggingface dataset:
ארז חלפון: הכנס יהיה בבית "יד לבנים" בעירייה באשדוד, כאשר הכוונה שלנו מעבר לפורום הגדול, גם האקדמאים, גם אנשי ציבור שמתעסקים בכל נושא העלייה, הוא למצב את העלייה, ולעשות מהכנס הזה משהו בדומה לכנס קיסריה, או לכנס הרצליה.
ארז חלפון: זאת אומרת, במידה וזה יצליח, והכל יהיה בסדר עם שיפורים מסויימים שנעשה, אנחנו מתכוונים שהכנס הזה יהיה כל שנה, כדי לתת מיצוב לקליטה ולעלייה במדינת ישראל.
ארז חלפון: נתחיל בטבלת כמות העולים, כאשר מתרכזים נכון להיום עד 14 באוקטובר 2007, כ-14,843 עולים הגיעו למדינת ישראל, כאשר הפילוג מאיזה ארצות מופיע בטבלה.
ארז חלפון: כאשר הצפי לאחר שיחות שלנו עם אנשי הסוכנות היהודית, כנראה נעמוד ב-30 בדצמבר על כ-20 אלף עולים.
ארז חלפון: זאת אומרת, שנעמוד כמעט כמו בשנה הקודמת ב-2006, גם כאשר היינו בוועדת הכספים, נשאלנו על סיבות לכאן ולכאן.
ארז חלפון: אני יכול רק להגיד, שלנו ולאנשי הסוכנות היהודית בנושא הזה, היתה דאגה שבגלל המלחמה שהיתה בקיץ שעבר, זה קצת יפגע, והעלייה תיעצר.
ארז חלפון: אבל סך הכל, אם התחזיות של 20 אלף יתממשו, אז אנחנו עומדים בדיוק כמו ב-2006, וכנראה שהמלחמה, אם עשתה השפעה, אז ההשפעה היא קטנה.
ארז חלפון: יעדים עיקריים של המשרד בשנת 2007, וחלקם הגדול ימשיכו גם ב-2008, הדבר הראשון הוא כמובן קידום ההכשרות, והשמה של עולים חדשים בתעסוקה.
ארז חלפון: הנושא השני הוא, תיגבור לימוד השפה העברית.
ארז חלפון: הנושא השלישי שאליו גם ייעדנו תיגבור תקציב בשנת 2008, תוכניות לחיזוק נוער עולה, ובעיקר נוער עולה בסיכון.
ארז חלפון: נושא רביעי, עידוד עלייה בחזרתם של תושבים חוזרים.
ארז חלפון: בהמשך אני אפרט על המבצע שאנחנו מתחילים ב-1 בנובמבר, עם כל ההטבות שניתן לישראלים חוזרים שיחזרו בשנת ה-60 למדינה.
ארז חלפון: הנושא האחרון הוא כמובן הגדרת מספר המתגיירים, שקשור לוועדה שסיימנו, והגשנו את המלצותיה לראש הממשלה, לפני כחודש ימים, לפני החגים.
ארז חלפון: סקירת הפעילות.
ארז חלפון: כמו שאנחנו רואים למשרד יש מספר כלים שחלק
ארז חלפון: כם הגדול מכיר, בנושא של קורסים והכשרות לעולים חדשים.
ארז חלפון: הבאתי לכם רק כדי שתראו בשנת 2007 השתתפות של האנשים.
ארז חלפון: ראשית, מרכזי הכוון שהמשרד מפעיל, כמו שאתם רואים בשנת 2007 1,885 עולים נכנסו.
ארז חלפון: סך הכל, ביצוע תקציבי של 8 מליון 247 אלף שקל.
ארז חלפון: כאשר מבחינתנו, מדד הצלחה בבדיקה שערכנו שנה לאחור, הנתונים שהתקבלו הם יחסית מעודדים, ש-72% מעולים שנכנסים למקום העבודה, דרך מרכזי ההכוון, נשארים במקום העבודה, וזה מה שחשוב לנו.
ארז חלפון: שעולה שמגיע, מתחיל לעבוד, נשאר ולא מפטרים אותו אחרי חצי שנה, או אחרי שנה, כמו שאנחנו יודעים במקרים אחרים.
ארז חלפון: הכשרת עולים במקצועות הרישוי, עורכי דין, רואי חשבון, רופאי שיניים וכדומה.
ארז חלפון: כמעט כ-1,500 עולים השתתפו בהכשרות.
ארז חלפון: סך הכל, עלות ביצוע תקציבי כ-15 מליון.
ארז חלפון: יש עדיין מספר בעיות שאנחנו כרגע אמורים לשבת עם מנכ"ל משרד הבריאות, לגבי הכשרות של רופאים בתחומים מסויימים.
ארז חלפון: אני מקווה שכשנסיים אותם, נוכל להביא הקלות חדשות בעיקר בתחום הרפואה.
ארז חלפון: מרכז לקידום אמנים עולים.
ארז חלפון: כ-900 עולים השתתפו, סך הכל עלות ביצוע תקציבי כ-8 מליון.
ארז חלפון: קידומי העסקה שכולם מכירים.
ארז חלפון: המשרד מממן בקריטריונים מסויימים לחברות שמעסיקות עולים למשך כחצי שנה.
ארז חלפון: אם החברה מתחייבת לקלוט אותו, אנחנו נממן חצי משכר המינימום לעולה חדש, כאשר החברה מתחייבת להעסיק אותו את אותה תקופה שאנחנו מממנים, חצי משכר המינימום לאורך כחצי שנה.
ארז חלפון: זאת אומרת, לתת לעולה לפחות שנה התייצבות בבסיס מקום עבודה.
ארז חלפון: כ-540 עולים קיבלו השנה קידומי העסקה, סך הכל עלות תקציבית 15 מליון שקלים.
ארז חלפון: תכנית הואוצ'רים של המשרד שכולכם מכירים, ברגע שמגיע עולה ורוצה לעסוק במקצוע מסויים, כמובן אנחנו בודקים.
ארז חלפון: רוצים לראות שלמקצוע הזה יש ביקוש, שלא ניתן לו את הואוצ'ר, הוא יילך ויעשה את ההשתלמות, ולאחר מכן יישאר ללא מקום עבודה.
ארז חלפון: תכנית שמתוקצבת ב-15 מליון שקלים בשנה.
ארז חלפון: גם היתה בסכנת סגירה, אבל הצלחנו להשאיר אותה, והיא תמשיך גם בשנת 2008, כמעט כ-4,500, תכנית מאוד מוצלחת ואנחנו נמשיך אותה בשנת 2008.
ארז חלפון: הנושא האחרון בנושא של יזמות, השינוי שעשינו בהלוואות לעולים חדשים שרוצים לפתוח עסקים.
ארז חלפון: אנחנו הגדלנו והכפלנו את סכום ההלוואה שהעולה קיבל ל-70 אלף שקלים מ-30 אלף שקלים.
ארז חלפון: סך הכל כ-6 מליון שקל מומשו, הוגשו בקשות ב-10 מליון שקל, עלות שנתית כפי שאמרתי 10 מליון שקל, 62 מימוש.
ארז חלפון: זאת אומרת, ממי שביקש 62, באו ולקחו את ההלוואות.
ארז חלפון: אנחנו ממשיכים בנושא הזה לשבת מול החשב הכללי, כדי לעשות עוד מספר הקלות לעולים.
ארז חלפון: יש את העניין שבוודאי אתם יודעים, עניין הערבים שעדיין מבקשים מספר גדול של ערבים.
ארז חלפון: עדיין מבקשים מספר בטחונות, עדיין עומדים איתנו שהגילאים שעולה חדש יוכל לקחת הלוואה רק מגיל 26, ולא מגיל 21.
ארז חלפון: אנחנו לא מסכימים איתם, אנחנו אמורים לשבת איתם.
ארז חלפון: אין שום סיבה בעולם שאנחנו כמדינה נמנע מעולה חדש שהשתחרר מצה"ל, ורוצה לפתוח עסק, ויכול להעמיד משהו בסיסי כבטחונות, את ההלוואה.
ארז חלפון: ולכן אנחנו מתכוונים להמשיך ולהקל בנושא ההלוואות.
ארז חלפון: יצאו למכרז שנקרא פעילות מעלות, מרכז עסקים לעולים ותושבים חוזרים.
ארז חלפון: התחלנו את הפעילות שאמורה לתת את כל המידע.
ארז חלפון: בראשית 2007 השקנו מוקד מידע טלפוני 1-700 שנותן מידע לכל תכניות העסקיות, לכל מי שמתכוון להצטרף אליו, מייד ארחיב לאן אנחנו מתכוונים בשנה הבאה.
ארז חלפון: תיגבור לימוד השפה העברית.
ארז חלפון: כמו שכולנו יודעים, יש מספר בעיות, שיטות הלימוד או דברים מסויימים בנושא של העברת השפה העברית.
ארז חלפון: ראינו את זה ממחקרים.
ארז חלפון: הרבה מהעולים החדשים עדיין מדברים בשפה שמהם הם עלו, ואין ספק שצריך לבחון את הדברים.
ארז חלפון: כמו שאתם יודעים, בזמנו הוקמה ועדה משותפת למשרד החינוך ומשרד הקליטה, שצריכה להגיש את מסקנותיה, הם היו צריכים באוגוסט.
ארז חלפון: יושב פה גם אודי בהט, נציג משרד החינוך.
ארז חלפון: פרופ' תדמור ביקש ערכה עד דצמבר 2007, כדי להגיש לנו את המסקנות.
ארז חלפון: אנחנו מחכים יותר מכולם.
ארז חלפון: כפי שאמרתי, אנחנו נקבל את המסקנות ב-2007, כמובן נשב עליהם עם אנשי משרד החינוך.
ארז חלפון: נבדוק נושא של שיפורים, מה שהשר אמר, גם עומד אופציה להפריט את העניין הזה לבתי ספר פרטיים, לימודי השפה העברית.
ארז חלפון: אבל היות ונתנו לפרופסור תדמור לעשות את הדברים, להגיש את המסקנות, אז נשב, ונשמח לבוא לוועדת העלייה וקליטה ברגע שנקבל את ההמלצות כדי להציג אותם.
מיכאל נודלמן: זאת היתה הבקשה של הוועדה.
מיכאל נודלמן: אנחנו מבקשים שאם בדצמבר לא יהיו - - - אנחנו חוזרים להבטחה של שר הקליטה.
ארז חלפון: נתוני רקע.
ארז חלפון: מספר הלומדים באולפן א' בשנת 2006 עמד על 22 אלף עולים.
ארז חלפון: נכון ליולי 2007, שבו עשינו כמעט כ-10 עולים השתתפו באולפן ללימודי עברית.
ארז חלפון: כפי שאמרתי, גם הוועדה, וגם תיערך השוואה במהלך 2008 מול חלופות אפשריות.
ארז חלפון: מספר תכניות נוספות שהמשרד הפעיל בשנה הקודמת, תכניות לשיפור לימוד השפה העברית.
ארז חלפון: זאת תכנית חטף פתח שמשודרת בטלוויזיה החינוכית כבר חמישית.
ארז חלפון: יש סכומי תקציבים, כולל השתתפות 50% של הטלוויזיה החינוכית.
ארז חלפון: זמן עברית, זאת תכנית יומית ברדיו רקע מלווה בתיגבור של השפות השונות, שמצויין לכם במצגת, כאשר המטרה הכללית שוב, הגדלת מספר המשתתפים בתכניות השונות.
יצחק זיו: איך זה מגיע למודעות של העולים כל הנושא.
ארז חלפון: אנחנו מפרסמים כמו שאמרתי, גם בתחנות הרדיו, בעיקר רדיו רקע, ברדיו שמשדר בשפה האמהרית כדי להביא לעולים החדשים את הדברים.
יצחק זיו: יש לך קנה מידה מה היחס הלימודי בין האתיופים לעולים מחבר העמים?
ארז חלפון: אתה מדבר על לימודים, או שאתה מדבר על מי מאזין לטלוויזיה חינוכית.
יצחק זיו: לגבי לימוד עברית באולפנים, מה היחס של חבר העמים לגבי העדה האתיופית.
ארז חלפון: אתה מדבר על השתתפות באולפנים.
ארז חלפון: לגבי בני הקהילה האתיופית, כפי שאתה יודע הם מגיעים בשיטה אחרת מאשר העולים הרגילים.
ארז חלפון: נכנסים ישירות למרכזי קליטה, ולומדים כולם במרכזי קליטה את השפה העברית.
יצחק זיו: יש מעקב?
ארז חלפון: בוודאי.
ארז חלפון: מרכז קליטה הוא מקום מרוכז, 99% משתתפים.
ארז חלפון: אולי כמה קשישים, כמו שחנוך אמר, שלא משתתפים.
ארז חלפון: אבל בגדול, זו השתתפות מלאה.
ארז חלפון: לגבי האולפנים, זה שורש הבעיה שזה חלק מההמלצות, שחלקם לא באים לאולפן.
ארז חלפון: אם שאלת פה, מה שנתנו לוועדה לבדוק, זה גם את הנושאים האלה.
ארז חלפון: מה קורה עם אלה שלא באים, מפני שיש כאלה שלא באים, כי הם רוצים ללכת לעבודה, וזה יותר חשוב להם.
ארז חלפון: הם לא מבינים האם לנקוט סנקציות, האם לתת הטבות.
יצחק זיו: איך עושים את התמריץ כדי שיגיעו?
ארז חלפון: על זה בדיוק זה מה שנתנו לוועדה לשבת, זה חלק מהמנדט אם נותנים תמריץ, או אם עושים סנקציה, או אם בודקים את כל השיטה, איך מאפשרים להם להגיע לאולפן וללמוד עברית.
יצחק זיו: אני חושב שסקנציות זה לא דבר בריא, תמריץ זה הכיוון.
ארז חלפון: גם אני חושב, תמריץ השאלה איזה תמריץ.
ארז חלפון: אם זה תמריץ כספי, ואז אתה נכנס לבעיות תקציביות, אם זה תמריץ אחר, זה כל מה שאנחנו כרגע בודקים.
יצחק זיו: בגלל היחס הנמוך, אני חושב שתמריץ כספי יכול לעזור.
ארז חלפון: אבל נעבור בסוף לתקציב משרד הקליטה, ויושבים כאן גם ארגוני העולים.
ארז חלפון: אתה יודע בדיוק מה יש בעוגה, ומה אפשר לתת, ולכן צריך לעשות סדרי עדיפויות.
ארז חלפון: ערוץ טלוויזיה אינטר-אקטיבי שאנחנו חנכנו בינואר האחרון שמשודר גם ב"HOT" וגם ב-"YES".
ארז חלפון: שהכוונה אחרי הערוץ האינטר-אקטיבי, הוא ללמד גם את השפה העברית בשיטה של תשבצים, תשחצים, כדי לעורר עניין לאותם עולים חדשים שהולכים ליום עבודה עמוס.
ארז חלפון: יש להם הרבה דברים, מגיעים בעשר בלילה הביתה, יכולים לשבת על הכורסא לפתוח טלוויזיה ולהיכנס וללמוד עברית דרך האתר הזה.
ארז חלפון: זה בסך הכל שנה ראשונה, עשינו מחקרים, סקרים, יש כמה בעיות טכנולוגיות באתר.
ארז חלפון: אנחנו עושים כל מיני שיפורים, כולל הגדלת מערכות מידע, טכנולוגיה שתומכת באתר בתקציב שנוסף ל-2008 של חצי מליון שקלים, כאשר אנחנו מקווים מאוד שדרך האתר הזה שנמצא כמעט בכל בית בישראל, כמעט בכל בית בישראל יש טלוויזיה, העולים יוכלו להיכנס וללמוד את השפה העברית.
ארז חלפון: במקביל לאתר הזה, יש לנו אתר אינטרנט שגם דרכו יכולים להיכנס וללמוד את השפה העברית.
ארז חלפון: יש לכם נתונים כמה נכנסו, כמה בתי אב, וכמה מספר גולשים נכנסנו לאינטרנט.
ארז חלפון: מספר תכניות נוספות, זה לא עסק.
ארז חלפון: משחק מלים זה גם פרוייקט חדש שמשודר בערוץ 9, ודרך העיניים שלנו, פרוייקט שנתקע עקב בעיות במכרז עם הטלוויזיה החינוכית, נפסל, ואני יכול לבשר פה, שכנראה בשבועיים הקרובים ייבחר הזוכה החדש, והתכנית תוכל לחזור לפעול במסגרת של חצי שעה ביום לתת את התכניות לבני הקהילה האתיופית, כאשר כרגע המשרד בוחן אופציה, היות וקם ערוץ אתיופי חדש, שמופיע בערוץ 141.
ארז חלפון: אנחנו כרגע נכנסנו לבדיקת אפשרויות לשיתוף פעולה עם אותו ערוץ, יש צוות במשרד כרגע שיושב, בודק, אם אפשר להתערב בתכנים.
ארז חלפון: אנחנו רוצים להתערב קצת בתכנים.
ארז חלפון: יש כל מיני דברים שישבנו במשרד וחשבנו, ואנחנו מקווים שגם בשנת 2008 נוכל להיכנס לפעילות, גם אם דרך העיניים שלנו, וגם עם הנושא החדש של הערוץ החדש.
ארז חלפון: עידוד עלייה וחזרתם של תושבים חוזרים.
ארז חלפון: ב-1 בנובמבר 2007, בעוד כשבועיים ימים, המשרד מתחיל מבצע בשנת השישים, לעודד חזרתם ארצה של תושבים חוזרים.
ארז חלפון: כאשר אנחנו כרגע בשלבי סיום של גיבוש התכנית.
ארז חלפון: אבל אני יכול להגיד, שהסיוע יהיה בשנת 2007.
ארז חלפון: אנחנו כמדינת ישראל נממן – חלק מהתושבים, קוראים לזה קנס הבריאות, חלק מהם קוראים לזה מס הבריאות.
ארז חלפון: אבל כל תושב חוזר שירצה לחזור ארצה למדינת ישראל בשנת השישים, אנחנו נממן לו את ה-9,000 שקלים, את מס הבריאות לבן אדם אחד.
ארז חלפון: הוא יתחיל לשלם בחו"ל, חצי שנה יתחיל לשלם בחו"ל כשהוא נמצא בחו"ל.
ארז חלפון: ברגע שיגיע לארץ, הוא יגיע יום למחרת ללשכה של משרד הקליטה, ויקבל את סכום הכסף חזרה.
ארז חלפון: מעבר לכך, נציע משרות בתעסוקה לאותם תושבים חוזרים שנמצאים מעבר לים, כדי שכשהם יגיעו לארץ, הם לא יתחילו לחפש עבודה, ולהתחיל לבחור חברות לאן הם הולכים לראיונות עבודה.
ארז חלפון: אלא יהיה להם את הכל כבר באתר.
ארז חלפון: אנחנו לוקחים איתנו למבצע הזה חברות מובילות במשק, כמו טבע, אינטל, מוטורולה, חברות תקשורת נוספות כדי שיציעו להם את המשרות, וכשהם יגיעו, פשוט להקל עליהם ויוכלו להיכנס מייד למעגל העבודה במדינת ישראל.
ארז חלפון: ועוד מספר תוספות בחיזוק אותם ילדים של התושבים החוזרים שמגיעים ארצה.
ארז חלפון: במקביל נעשית עבודה משותפת שלנו עם רשות המסים לגבי הקלות במסים.
ארז חלפון: בעיקר לעולים חדשים וגם לתושבים חוזרים, כשאנחנו נמצאים כרגע במשא ומתן עם רשות המסים.
ארז חלפון: לצערנו, עקב כל מה שקרה ברשות המסים, התחלנו בינואר, זה קצת התעכב.
ארז חלפון: כל פעם נכנס מנהל חדש, ומנהלי אגפים חדשים.
ארז חלפון: אני מקווה מאוד, עד ינואר או בפברואר 2008, כאשר נסיים את תהליכי העבודה עם רשות המסים, ונוכל להצביע גם על הקלות, בעיקר לעולים חדשים וגם לתושבים חוזרים.
ארז חלפון: אגב, הקמנו אגף חדש במשרד לעידוד עלייה ותושבים חוזרים.
ארז חלפון: מייד אדבר על עלייה קהילתית, שאמור לרכז בתור אגף אחד ולא כל הפעילות במשרד, לרכז את כל הטיפול גם בעלייה קהילתית, וגם בתושבים חוזרים.
ארז חלפון: תכנית ביזנס I.L, זאת תכנית שמדברת בעיקר לעולים חדשים.
ארז חלפון: אנחנו יכולים לראות מדדי הצלחה, כ-180 עסקים חדשים נפתחו על ידי עולים חדשים.
ארז חלפון: אנחנו מתכוונים להרחיב את התכנית שהיתה עד היום והתעסקה בצפון אמריקה, גם לאוקראינה ורוסיה, מייד בסוף 2007 היא תושק, ביחד עם התאחדות היזמים וביחד עם הסוכנות היהודית, כאשר כל עולה חדש שנמצא מעבר לים, ירצה לפתוח עסק בישראל, בדיוק כמו בתעסוקה, הוא יוכל לקבל את כל המידע העסקי, לקבל הכוונה דרך אנשים וכלכלנים עסקיים מה כדאי לו, איך כדאי לו לעשות את כל הדברים כבר בטלפון, וכשהוא יגיע לארץ, פשוט לבוא לחתום על טפסולוגיה ולצאת לדרך חדשה.
ארז חלפון: אנחנו יודעים שיש לזה ביקוש גדול מאוד, בעיקר עכשיו, גם במוסקבה, גם בקייב, והכוונה שלנו להגיע לשם ולפתוח את התכנית הזאת.
ארז חלפון: הקו 1-700 יתן מענה לכל השרות הזה.
ארז חלפון: אנחנו הכנו ביוני 2007 תכנית מקיפה לעידוד עלייה ב-5 השנים הקרובות, ביחד גם עם הסוכנות היהודית וארגונים נוספים.
ארז חלפון: תכנית שעלותה היא כ-600 מליון שקלים.
ארז חלפון: כשאנחנו מסתכלים על המליון הבא, איך מעלים מליון יהודים ב-15 השנים הבאות.
ארז חלפון: לצערנו, עקב בעיות תקציב, משרד ראש הממשלה ביקש מאיתנו כרגע להקפיא את התכנית אצלנו במשרד.
ארז חלפון: ברגע שתהיה אפשרות תקציבית לאפשר, אנחנו כמובן נבוא, ונציג אותה גם בוועדת שרים, וגם נשמח להציג אותה פה.
ארז חלפון: לא הבאנו את התכנית, בגלל שהמדינה לא יכולה לאשר תקציב.
ארז חלפון: הנושא האחרון שהתקבל בהחלטת ממשלה לאחר כחצי שנה של דיונים משנת 2008, כל התמיכות לארגונים שעוסקים בעידוד עלייה, שזה נפש בנפש וזה עמ"י, וזה יכול להיות ארגונים נוספים.
ארז חלפון: אנחנו בעד, השמיים פתוחים, שירצו ויוכיחו את עצמם שהם יכולים כקבוצות, להעלות קבוצות למדינת ישראל, המקום הטבעי שהתמיכות האלה יהיו זה במשרד הקליטה, ולא במשרד ראש הממשלה.
ארז חלפון: ראש הממשלה נעתר לבקשתנו, זה עובר למשרד הקליטה.
ארז חלפון: אנחנו נבחן את התבחינים, נעשה את הקריטריונים, ביולי 2008, העמותות האלה יעבדו מול משרד הקליטה.
ארז חלפון: אני מעריך שבצעד הזה שזה עובר אלינו, הרי אנחנו עובדים אתם במהלך היום, נוכל להיכנס יותר לתכנים.
ארז חלפון: נוכל לקיים ישיבות עבודה יותר מקצועיות, כי אנחנו אלו שמעבירים את התמיכות, ולדעתנו המעבר הזה יביא להגברת העולים למדינת ישראל, וזאת המטרה שלנו.
ארז חלפון: הנושא האחרון בנושא של עידוד עלייה, זה הנושא של עלייה קהילתית.
ארז חלפון: כמו שאתם יודעים, תכנית שהתחילה במשרד, לפני כשלוש שנים.
ארז חלפון: שבו אנחנו מעודדים גרעינים של קבוצות שרוצים לעלות ביחד, ומשדכים אותם ביחד אתם, ביחד עם הסוכנות לעיר מסויימת במדינת ישראל שגם ראש העיר נרתם למבצע.
ארז חלפון: מביאים קבוצה, קולטים אותה, המשרד מעניק פרוייקטור שמלווה את הקבוצה מרגע שהיא מתחילה להתארגן בחו"ל ורוצה לעלות למדינת ישראל, ועד הרגע שהם מגיעים לפה, ומתחיל ללוות אותם פה, וכל הסידורים והביורוקרטיה במדינת ישראל, לצורך הדוגמה, להראות להם איפה סניפי הבנק, איפה ביטוח לאומי.
ארז חלפון: וכל טיפול שהם צריכים, פשוט עוזר להם.
ארז חלפון: אנחנו יכולים לראות שבשנת 2005, 18 רשויות כמו שמופיע במצגת, שכללו קבוצות מוצא כמו צרפת, חבר העמים, צפון אמריקה היו שותפים במבצע, כ-650 משפחות.
ארז חלפון: אתם רואים נתונים ל-2006, ואני יכול להגיד לכם, שב-2007, 2008, כ-30 רשויות כבר נמצאים בתוך המבצע הזה של עלייה קהילתית.
ארז חלפון: אתם רואים שגם דרום אפריקה, וגם אוסטרליה נוספו למבצע הזה.
ארז חלפון: סך הכל 1,020 משפחות.
ארז חלפון: התכנית הזאת זוכה להצלחה רבה.
ארז חלפון: גם פה אנחנו עושים מספר בדיקות ותוספות, מקבלים פה כל מיני תוספות ביחד עם איגום המשאבים מהרשות המקומית כדי לאפשר לעולים תנאים טובים יותר והקלות נוספות יותר בקליטה במדינת ישראל.
ארז חלפון: הגדלת מספר המתגיירים.
ארז חלפון: כולנו יודעים, חסמים, בעיות, עולה חדש שרוצה להתגייר, צריך לעבור סידרה של ראשית זמן, זמן מאוד יקר, ולאחר מכן כל מיני דברים ושאלות של רבנים.
ארז חלפון: היתה ועדה שאני עמדתי בראשה, שבמשך ארבעה חודשים ישבה עם כל מי שעוסק בגיור במדינת ישראל.
ארז חלפון: ועדה מאוד קשה שנשמעו גם הטחות קשות אחד בשני, עם הרבה מאוד מלחמות, עם הרבה מאוד יועצים משפטיים.
ארז חלפון: ואיך שאומרים, אנחנו אמורים להציג אותה בוועדת שרים בקרוב.
ארז חלפון: מה שחשבתי כיו"ר הוועדה, שזה לא נכון שיש הרבה אנשים שמנהלים את העסק הזה, ושיש כישלון כולם בורחים.
יצחק זיו: הכישלון יתום.
ארז חלפון: לצערי, אין הצלחות, אז אין מי שיקח את ההצלחה.
ארז חלפון: אני חשבתי שצריך לאגם את כל נושא הדיור בראשות גיור אחת, יחידת סמך שיש לה מנכ"ל אחד שהוא אחראי על כל מה שקשור בגיור במדינת ישראל.
ארז חלפון: וכמו שאמרנו, גם לכישלון, וגם להצלחה שאפשר למדוד אותו.
ארז חלפון: ולא אחד שזורק את הכדור מאחד לשני.
ארז חלפון: וגם כאשר בתי הדין והרבנים יהיו כפופים באיזשהו דרך, כמובן ביחד עם הרב עמר, לאותו מנכ"ל שיבוא ויוודא שתיקים לא שוכבים, ולצערנו בוועדה התברר לנו, שתיקים שוכבים של מועמד שרוצה להתגייר, חמישה ושישה חודשים, התיק שוכב באיזה משרד, ואף אחד לא עושה איתו כלום.
ארז חלפון: ופשוט, אותו עולה שרוצה להתגייר, אומר תודה רבה, אני כבר לא רוצה להתגייר.
ארז חלפון: היום יש כ-300 אלף מתגיירים.
ארז חלפון: אם לא נעשה צעד דרסטי, אנחנו יכולים להגיע לכמויות הרבה יותר גדולות, מעבר לדברים שקורים פה במדינה, שמי שמוותר על גיור, אנחנו יודעים בדיוק לאן זה מוביל.
ארז חלפון: ואני מקווה מאוד למרות שיש עדיין דעות משפטיות, בעיקר משפטנים מנסים לעצור זה או אחרת, שהרשות הזאת תקום, יחידת סמך שלא תהיה תלויה.
ארז חלפון: תהיה לה תכנית עבודה מסודרת, וגם את התכנית עבודה אנחנו הגשנו, וראינו איך זה צריך לקרות.
ארז חלפון: כאשר אנחנו נגיע ונעלה את המספרים ונוכל לאפשר לכל מי שרוצה להתגייר, להתגייר.
ארז חלפון: מופיע לכם פה בגדול כמה מתגיירים השתתפו.
ארז חלפון: אני יכול להגיד לכם שרק בסוכות, המתגייר האלפיים בצבא, בקורס נתיב הגענו לאלפיים מתגיירים בצבא.
ארז חלפון: סך הכל בגיור הרגיל אנחנו יכולים להגיד שיש כ-1,500 בלבד מתגיירים כל שנה שעוברים את תהליך הגיור.
ארז חלפון: רק שתדעו, בערך כ-6,000 עד 8,000 מתגיירים מתחילים בשנה את התהליך מסיבות אלה שבוועדה עצמה אנחנו רואים נשרו, ובסוף אנחנו מגיעים ל-1,500 מתגיירים בלבד.
מרינה סולודקין: בתוך איזה גוף?
ארז חלפון: ביקשו מאיתנו כוועדה לא להחליט אם יחידת הסמך הזאת תהיה כפופה למשרד ראש הממשלה, למשרד הקליטה, או לאיזה גוף שזה.
ארז חלפון: ביקשו שאת ההחלטה הזאת נשאיר לראש הממשלה, הוא יחליט אם הוא רוצה את רשות הגיור במשרד ראש הממשלה, או הוא יעדיף להשאיר את זה במשרד הטבעי, שזה משרד הקליטה.
ארז חלפון: ולכן, לוועדה לא היתה הסמכות לדון איפה זה יהיה.
ארז חלפון: הוועדה צריכה להגיש המלצות, איפה זה יהיה, ראש הממשלה, וועדת השרים שאנחנו נגיש את ההמלצות, יצטרכו להחליט איפה זה יהיה.
ארז חלפון: בגדול יש שתי אופציות, או במשרד ראש הממשלה או יחידת סמך במשרד הקליטה.
מרינה סולודקין: אדוני היושב ראש, אני חושבת שיש לנו בוועדת עלייה וקליטה, זכות להמליץ מה נכון.
מרינה סולודקין: דעתי, שזה משרד הקליטה.
מיכאל נודלמן: להמליץ יכולים, להתחייב אי אפשר.
ארז חלפון: תקציב המשרד בשנת 2007, היה כמליארד 376 שקלים.
ארז חלפון: כאשר התקציב הקשיח כמו שאתם רואים של המשרד הוא כמעט כמליארד שקלים.
ארז חלפון: תקציב גמיש הוא כ-400 מליון שקלים.
ארז חלפון: בפועל, אני יכול להגיד לכם יש מספר מקומות שמופיעים בו גמיש, אבל הם גם תקציבים גמישים, כאשר אני יכול להגיד לכם, שבפועל התקציב הגמיש לפעולות שיש היום למשרד, אתם תראו את זה בדף האחרון, הוא מגיע לסך של 250 מליון שקלים שהמשרד יכול לעשות סדרי עדיפויות.
ארז חלפון: אראה לכם גרף מאוד מעניין, קיצוצי משרד הקליטה משנת 2000 עד 2007.
ארז חלפון: סקירת פעילות 2007 מבחינת התקציב הגמיש שעובר לפעילויות.
ארז חלפון: מופיע בדיוק מה התקציב וכמה אחוזי ביצוע.
ארז חלפון: זאת אומרת, בפועל, שהתקציב בוצע עד אוקטובר 2007, אני מזכיר שיש עוד חודשיים וחצי כדי לנצל.
ארז חלפון: אתם רואים את האחוזים.
ארז חלפון: ניצול שהוא יפה מאוד, למרות מגבלות קשות מאוד.
ארז חלפון: אבל אנחנו ביקשנו, וגם הנהלת המשרד יודעת, שאנחנו מבקשים ניצול מזומן כמה שיותר בפחות התחייבויות.
ארז חלפון: ביקשנו את זה כבר לפני כשנה, בשנת 2006, הביצוע היה פחות טוב.
ארז חלפון: אני יכול להגיד לכם, שלקראת סוף 2007, נגיע לניצולים הרבה יותר גבוהים, גם קליטה בקהילה, גם ביזמות עסקית.
ארז חלפון: אנחנו מדברים על ממוצע של כמעט כ-80% ביצוע במזומן.
ארז חלפון: השלכות הקיצוצים – כמו שאתם יודעים גם המשרד בשנת 2007, גם בגלל המלחמה, וגם בגלל קיצוצי פלייטים שכמו שאתם יודעים, אחת לשלושה חודשים הממשלה מעבירה החלטת ממשלה על קיצוצים.
ארז חלפון: פה שלושה אחוז, פה חמישה אחוז.
ארז חלפון: וכמובן, שהקיצוצים האלה מחוייבים והולכים אוטומטית לתקציב הגמיש.
ארז חלפון: משרד האוצר לא מאפשר לנו לבצע את הפלייט על הקשיח, אלא גם על הגמיש, ואוטומטית זו פגיעה בפעילויות שהעולים מקבלים.
ארז חלפון: נתתי לכם לראות, כל הקיצוצים האלה שאמנם נראים כשוליים לפעמים, פעם 3%, פעם 5%.
ארז חלפון: להראות לכם על השלכות הקיצוצים.
ארז חלפון: אז כמו שאתם רואים, בשנת 2007, נאלצנו לסגור תכניות מסויימות של בתים חמים לנערות, בנתניה ובאשדוד, תקציב רווחה של המשרד.
ארז חלפון: הורדנו הקטנה של יזמים צעירים מ-12 ל-7 קבוצות.
ארז חלפון: סך הכל עלות תקציבית של הקיצוץ 140 אלף שקל.
ארז חלפון: בדיור, לצערנו הרב, לא קיבלנו אישור בשנת 2007, והגשנו לשנת 2008, אישור לאגף התקציבים באוצר לאשר חמישה מקבצי דיור נוספים.
ארז חלפון: כמו שאתם יודעים, כיום קיימים כ-50 אלף מחוסרי דיור.
ארז חלפון: סך הכל עלות תקציבית לעשר שנים, 384 מליון שקל, 38 מליון בשנה.
ארז חלפון: אנחנו במשא ומתן כרגע עם האוצר לאשר את זה.
ארז חלפון: הצגנו את זה גם בוועדת הכספים, ואנחנו מקווים מאוד שבשנת 2008, יאשרו לנו לפחות להקים חמישה מקבצים נוספים לעולים חדשים.
ארז חלפון: תכנית קמ"ע, כמו שאתם יודעים, בעזרה גדולה שלכם הצלחנו לבטל את כוונת האוצר לבטל את התכנית, ולהצטרף לתכניות חדשות.
ארז חלפון: אבל גם היום שתדעו, בבסיס התקציב עדיין לא מתקצבים את המשרד ב-22 מליון.
ארז חלפון: זאת אומרת, אנחנו בנויים כדי להשלים את כל התכנית, על הסכמים קואליציוניים במסגרת התקציב.
ארז חלפון: אני לא רוצה להגיד לכם מה דעתנו, התקציב הזה צריך להיות בתוך המשרד, כל שנה מורידים את זה, ומחזירים את זה בהסכם קואליציוני.
ארז חלפון: חשוב שהוועדה תהיה.
ארז חלפון: דברים נוספים שקוצצו, השתלמויות ערב לעולים חדשים שעובדים, וצריכים שידרוגים מסויימים כדי לשפר את מקום עבודתם.
ארז חלפון: כדי להתקדם ולעשות קורסים שישמרו להם על מקום עבודתם בשנת 2008, עקב הקיצוץ, גם זה קוצץ, והעולים לא יכלו לקבל השתלמויות ערב.
ארז חלפון: מנהל הסטודנטים, פרוייקט משותף לנו ולסוכנות היהודית.
ארז חלפון: כמו שאתם יודעים, לסוכנות יש גם בעיות כספיות.
ארז חלפון: אנחנו קיבלנו הודעה בשנת 2006, שהסוכנות מקצצת שני מליון דולר מתקציב הסטודנטים בהחלטה חד צדדית.
ארז חלפון: לאחר משא ומתן, הם הסכימו להחזיר את הכסף.
ארז חלפון: בשנת 2007 הודיעו לנו שוב על קיצוץ של שני מליון דולר.
ארז חלפון: ונכון לסוף אוקטובר 2007, הכסף לא יוחזר, זאת אומרת שיש לנו הקטנה של שני מליון דולר, דבר שיביא לפגיעה גם בתכניות השתלמויות לסטודנטים חדשים, ויכול להביא לפגיעה ב-2008, בשנות הזכות שהמשרד נותן לעולים חדשים בתארים אקדמאיים.
ארז חלפון: קליטה בקהילה, תכניות שאנחנו מפעילים ברשויות המקומיות.
ארז חלפון: מספר תכניות מיסגרו, והדבר האחרון - מבנה ארגוני שעקב הקיצוצים אנחנו נאלצנו על פי החלטת ממשלה לאחד את מחוז באר שבע וירושלים של המשרד.
ארז חלפון: עבדנו על תכנית איחוד, ב-1 בנובמבר מחוז באר שבע וירושלים של משרד הקליטה מתאחד והופך למחוז אחד, סגרנו 3 לשכות ברחבי הארץ, גם את לשכת המפרץ בצפון, גם את לשכת נגב מערבי, וגם את לשכת השרון שנתנה שרות לרעננה וכפר סבא, וזה גם עקב הקיצוצים, גם בכוח אדם.
ארז חלפון: מחוז באר שבע, הבסיס שלו יהיה בבאר שבע.
ארז חלפון: כאשר בירושלים יש לשכה, והלשכה תתן את השירותים.
ארז חלפון: מופיע פירוט שביקשתי מקצין התקציבים אצלנו במשרד להביא לי, כדי לראות.
ארז חלפון: אני גם נכנסתי למשרד לפני שנה, כדי לראות את תקציב משרד הקליטה שהיה ב-2001, ולראות איפה אנחנו עומדים היום בשנת 2007.
ארז חלפון: מופיע פירוט על כל אגף ואגף, תקציב שהיה ב-2001, לצורך העניין אתם יכולים לראות, בסיוע בתעסוקת עולים, אם ב-2001 היה 86 מליון שקל לנושא הזה, אתם יכולים לראות נכון להיום בשנת 2007 כ-30 מליון.
ארז חלפון: כאשר השורה התחתונה, והיא הקשה ביותר, אתם יכולים לראות משנת 2001 עד 2007 חל קיצוץ על התקציב הגמיש של 42%.
ארז חלפון: אתם רואים בשורה למטה, שינוי תקציב גמיש על בסיס שנת 2001.
ארז חלפון: הפעילות בשטח בגמיש, כי כמו שאמרתי, כל הקיצוצים הם על הגמישים, הם לא על הקשיחים.
ארז חלפון: אי אפשר לקצץ בכוח אדם, אי אפשר לקצץ בארנונות, אי אפשר לקצץ בטלפונים.
ארז חלפון: 42% קיצוץ משנת 2001 במשרד הקליטה, עד שנת 2007.
ארז חלפון: היה חשוב לי לראות, אם בשנת 2001 תקציב המשרד היה כשני מליארד שקל, נכון ל-2007, עמדתי כמו שהצגנו על מליארד 375 שקלים.
ארז חלפון: בנושא של בני הקהילה האתיופית, אנחנו עובדים על תכנית גדולה, ביחד עם נציגי הקהילה.
ארז חלפון: תכנית שאמורה להגיע בסוף לכ-900 מליון שקלים, שמדברת על הגדלת מענקי המשכנתא ב-40% שאותם עולים מאתיופיה מקבלים, ועוד תכניות שפרוסות על כל המשרדים.
ארז חלפון: משרד הרווחה, משרד התמ"ת, משרד הבינוי והשיכון ומשרד הרווחה.
ארז חלפון: תכנית כללית שאנחנו הכנו עם נציגי הקהילה, היינו צריכים להגיש את זה לממשלה.
ארז חלפון: בספטמבר, עקב מחלוקת בין משרד ראש הממשלה, למשרד האוצר, שעדיין לא גיבש את התקציב, שבהתחלה הובטח שכן יוגש בספטמבר.
ארז חלפון: ביקשו גם משרד ראש הממשלה, וגם משרד האוצר לחכות לאישור התקציב בכנסת, ומייד לאחר האישור בכנסת, בדצמבר להביא את זה לוועדת השרים.
ארז חלפון: יש המלצות מאוד חשובות, שאמורות לקדם את בני הקהילה, ואני מקווה שבאמת בדצמבר אנחנו נוכל לקיים את ועדת השרים לעלייה וקליטה, בנושא הזה.
מיכאל נודלמן: יש לי שאלה, אני שמעתי איך הארגונים הציבוריים עובדים למען העלייה, זה רק כדי להביא מחו"ל אנשים.
מיכאל נודלמן: מה עם העמותות, לגבי צעירים, זקנים.
ארז חלפון: קודם כל רשמתי פה, אני מצטער שכחתי.
ארז חלפון: נפגשנו עם חלק מהארגונים, ואנחנו מתכוונים לקיים מפגשים נוספים עם הארגונים.
ארז חלפון: אני יכול לומר לכם שאנחנו מתכוונים, היות ואנחנו רואים בארגונים האלה, ובעבודה שהם עושים חשיבות מאוד גדולה.
מיכאל נודלמן: אתם לא יכולים לעבוד בלי הארגונים האלה.